Ինչպես վարժեցնել վիշապին 3․ Թաքնված աշխարհը

«Ինչպես վարժեցնել վիշապին 3․ Թաքնված աշխարհը» (), ռեժիսոր Դին Դեբլուայի լիամետրաժ անիմացիոն ֆիլմը, ստեղծվել է բրիտանացի մանկական գրող Քրեսիդա Քոուելի համանուն գրքաշարի հիման վրա։ Մուլտֆիլմն արտադրվել է «DreamWorks Animation» ընկերության կողմից։ Պրեմիերան Ռուսաստանում նախատեսվում է 2019 թվականի փետրվարի 21-ին։

Արտադրություն 
2010 թվականի դեկտեմբերին «DreamWorks»-ի գործադիր տնօրեն Ջեֆրի Կատցենբերգը հաստատեց, որ կլինի երրորդ ֆիլմը. «Ինչպես վարժեցնել վիշապին» ֆիլմն առնվազն եռերգություն է, գուցե ավելին, բայց մենք գիտենք, որ այս պատմությունն ունի առնվազն երեք գլուխ»։ Երկրորդ և երրորդ ֆիլմերի սցենարիստ և ռեժիսոր Դին Դեբլուան ասել է, որ «Ինչպես վարժեցնել վիշապին 2» ֆիլմը ստեղծվել է որպես եռերգության երկրորդ գործողություն. «Կան որոշ հերոսներ և իրավիճակներ, որոնք ի հայտ են գալիս երկրորդ մասում և ավելի մեծ նշանակություն կունենան երրորդում»։ Հարցազրույցներից մեկում Դեբլուան ասել է, որ երրորդ մասը կթողարկվի 2016 թվականին։ Չնայած եռերգությունն ընթացել է այլ ճանապարհով՝ պատմելով Իքինգի և վիկինգների պատմությունը, բայց Քրեսիդա Քոուելն ասել է, որ եռերգությունն ու գրքաշարը կունենան նման ավարտ «այն բացատրությանը, թե ինչու վիշապներ այլևս չկան»։

Մուլտֆիլմի թողարկման ամսաթիվը մի քանի անգամ փոփոխվել է։ 2012 թվականի սեպտեմբերին «20th Century Fox» և «DreamWorks Animation» ընկերությունները որպես մուլտֆիլմի թողարկման ամսաթիվ հայտարարեցին 2016 թվականի հունիսի 18-ը, որը հետագայում փոխվեց 2016 թվականի հունիսի 17-ի։ 2014 թվականի սեպտեմբերին ֆիլմի թողարկման ամսաթիվը կրկին փոփոխվեց՝ դառնալով 2017 թվականի հունիսի 9։ 2015 թվականի հունվարին նորից հետաձգվեց՝ մինչև 2018 թվականի հունիսի 29-ը։ 2016 թվականի հունիսի 18-ին ֆիլմի թողարկումը տեղափոխվեց 2018 թվականի մայիսի 18-ին՝ հաշվի առնելով «Warner Bros. Animation» ընկերության «The Lego Movie 2: The Second Part» ֆիլմի թողարկման ամսաթիվը։ 2016 թվականի դեկտեմբերի 5-ին ամսաթիվը հետաձգվեց մինչև 2019 թվականի մարտի 1-ը։ Այն նաև կլինի «DreamWorks»-ի առաջին ֆիլմը, որը կտարածի «Universal Studios» ընկերությունը։

Ֆիլմի պրոդյուսերը Բոննի Առնոլդն է, իսկ գործադիր պրոդյուսերները՝ Դին Դեբլուան ու Քրիս Սանդերսը։

Սյուժե 
Իքինգը, վերականգնելով նախորդ ֆիլմում ավերված իր կղզին, վերջապես հասավ իր երազանքին` վիշապների ու մարդկանց համար իդեալական աշխարհի։ Սակայն ևս մեկ Գիշերային ֆուրիայի հայտնվելով պայմանավորված նոր սպառնալիքը ստիպում է նրան և Բեզզուբիկին գիտակցել, թե ինչն է ավելի կարևոր կյանքում՝ երազանքը, թե՞ իրականությունը։

Կերպարներ 
 Ջեյ Բարուշել - Իքինգ - վիկինգ, որը հաշտեցրեց իր ցեղին վիշապների հետ։ Առաջնորդ։ Ունի վիշապ՝ Գիշերային Ֆուրիայի տեսքով։ Նա հեծյալների և վիշապների դպրոցի ղեկավարն է։ Փորձում է աշխատունակ թիմ ստեղծել՝ ճնշելով վեճերն ու մրցումները։ Կարծում է, որ թիմում բոլորը հավասարապես կարևոր են, և յուրաքանչյուրն ունի իր դերը։ Իր կոչումը տեսնում է վիշապների հետ հաղորդակցման և նրանց ուսումնասիրության մեջ։ Հմուտ գյուտարար է և դարբին։
 Քեյթ Բլանշետ - Վալկա - Իքինգի մայրը։ Իր կյանքի 20 տարին օգնել է վիշապներին՝ ապրելով Վիշապների թագավորի կացարանում։ Ծանոթ է իր ենթակաների բոլոր գաղտնիքներին։
 Քրեյգ Ֆերգյուսոն - Պլեվակա - Օլուխ կղզու դարբինը, վիշապների դեմ նախկին պայքարող։ Հաշտեցումից հետո աշխատում է որպես վիշապի բժիշկ։ Բարի, պատրաստակամ, համառ կերպար է։ Առաջնորդի ընտանիքի մտերիմ ընկերն է, վիշապների գրքի հեղինակի ժառանգը։
 Ամերիկա Ֆերերա - Աստրիդ - Հոֆֆերսոնների ազգից է, իր մեջ ամփոփում է իրական վիկինգի կերպարը։ Անվախ է, ուժեղ։ Գիտի իր ցեղի բոլոր ավանդույթները, կատարյալ նետում է կացինները։ Բոլորից լավ է ճանաչում Իքինգին, նաև նրա հարսնացուն է։
 Ջոնա Հիլ - Սմորկալա - Իքինգի ընկերը (որոշ իմաստով), վիշապների ակադեմիայի անդամ։ Ուժեղ է և շատ խորամանկ։ Ունի վիշապ, որը ոչնչով չի զիջում իր տիրոջը։ Մինչև որոշակի պահը մշտապես հետապնդում էր Աստրիդին՝ անտեսելով նրա բացահայտ անբարյացկամությունը։ 
 Քրիստոֆեր Մինզ-Պլաս - Ռիբենոգ - Իքինգի ընկերը, վիշապների ակադեմիայի անդամ։ Ամենաշատ ընթերցվածն է, ունի սեփական վիշապ։ Ամենից շատ սիրում է ուսումնասիրել վիշապներին և բացահայտել նոր տեսակներ։ Ճշմարտասեր է։ 
 Թի Ջեյ Միլլեր - Զադիրակա - Զաբիյակայի երկվորյակ եղբայրը, ղեկավարում է Վեպր վիշապի ձախ գլուխը։ Հիմար է, բայց ժամանակ առ ժամանակ խելացի գաղափարներ է ունենում։ Սիրում է քրոջ հետ կռվել սաղավարտներով։ Կարողանում է հաղորդակցվել իսպաներեն և ֆրանսերեն լեզուներով։
 Քրիստեն Ուիգ - Զաբիյակա - Զադիրակայի երկվորյակ քույրը, ղեկավարում է Բարս վիշապի աջ գլուխը։ Հիմար է, բայց ավելի խելացի է, քան իր եղբայրը (թեև  շատ աննշան), հազվադեպ է ունենում խելացի գաղափարներ։ Սիրում է եղբոր հետ կռվել սաղավարտներով։ Առաջին վիկինգն է, որը վարժեցրել է վայրի Կիպիտիլնիկին (սերիալում)։
 Ջիմոն Հոնսու - Դրագո - «Չար անխելք» (Ստոիկի նկարագրմամբ), երազում է նվաճել բոլոր վիշապներին։

Ծանոթագրություններ

Արտաքին հղումներ 
 Պաշտոնական կայք
 Մուլտֆիլմը «Internet Movie Database» կայքում

Համակարգչային անիմացիոն ֆիլմեր
2019 մուլտֆիլմեր
Universal Pictures ֆիլմեր
Անգլերեն ֆիլմեր
Ամերիկյան ֆիլմեր
Ամերիկյան սիքվել ֆիլմեր
2010-ականների սիքվել ֆիլմեր
Բրիտանական վեպերի էկրանավորումներ
Ամերիկյան ֆենտեզի կինոկատակերգություններ